Kas jāņem vērā, **organizējot pasākumus valstī noteiktās ārkārtējās situācijas laikā periodā no 02.12.2020.-20.12.2020.** specifiskā atbalsta mērķa SAM 9.2.4. ietvaros, ievērojot valstī noteiktos ierobežojumus atbilstoši 06.11.2020. Ministru kabineta rīkojumam Nr.655 *“Rīkojums par ārkārtējās situācijas izsludināšanu”:*

1. **Fizisko aktivitāšu nodarbības** grupām telpās ir aizliegtas. Tās ir atļautas tikai individuāli vai viena sporta speciālista vadībā, ievērojot divu metru distanci, kā arī vienai personai nodrošinot ne mazāk kā 15 m2 no apmeklētājiem pieejamās sporta norises vietas telpu platības, un telpu piepildījums nepārsniedz 20 % no maksimāli iespējamā cilvēku skaita, ko pieļauj telpas infrastruktūra. Vēršam uzmanību, ka individuālas nodarbības ar treneri tiek nodrošinātas tikai atsevišķos projektos, kur mērķa grupa ir personas ar smagu invaliditāti, kuras nespēj darboties grupā.

Baseina apmeklējumi ir atbalstāmi gadījumos, kad baseinu apmeklē individuāli, izmantojot projekta ietvaros nodrošinātu kuponu un ievērojot 2 metru distanci, kā arī vienai personai nodrošinot ne mazāk kā 15 m2no apmeklētājiem pieejamās sporta norises vietas telpu platības, un telpu piepildījums nepārsniedz 20 % no maksimāli iespējamā cilvēku skaita, ko pieļauj telpas infrastruktūra.

Fizisko aktivitāšu nodarbības var notikt **ārpus telpām ar dalībnieku skaitu līdz 10** (neieskaitot nodarbību vadītāju), ievērojot 2 metru distanci un nelietojot ģērbtuves, vai arī **nodarbības drīkst rīkot attālināti tiešsaistes režīmā, nodrošinot atgriezenisko saiti**.

2. **Lekcijas, semināri, apmācības, tajā skaitā meistarklases, bērniem un pieaugušajiem** ir atļautas **tikai attālināti**.

3. **Nometņu organizēšana** ir aizliegta.

Detalizētāk ar noteiktajiem ierobežojumiem var iepazīties likumi.lv:

<https://likumi.lv/ta/id/318517-par-arkartejas-situacijas-izsludinasanu?&search=on>